**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 08.07.2018, ora 08.00 – 09.07.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 09.07.2018, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 08.07.2018, la ora 15.30, avertizarea hidrologică nr. 46, valabilă în intervalul 08.07.2018, ora 12.00-11.07.2018, ora 14.00, vizând producerea de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu depăşiri ale COTELOR DE APĂRARE, astfel:**

**-COD GALBEN în intervalul 08.07.2018, ora 16:00 – 11.07.2018, ora 14:00** - **depășiri ale COTELOR DE ATENŢIE** pe râurile din bazinele hidrografice: Vişeu, Iza, Lăpuș **(judeţul Maramureş),** Someşul Mare **(judeţul Bistriţa Năsăud),** Someşul Mic – bazin superior şi afluenţii din bazinele mijlociu şi inferior **(judeţele Cluj şi Bihor),** Someș – afluenții mici aferenți sectorului aval S.H. Dej **(judeţele Cluj, Sălaj, Maramureș și Satu Mare),** Crişul Repede – bazin superior şi afluenţii din bazinele mijlociu şi inferior (**judeţele Cluj şi Bihor),** Crişul Negru (**judeţele Bihor şi Arad),** Crişul Alb (**judeţele Hunedoara şi Arad),** Arieş **(judeţele Alba şi Cluj),** Mureş (**judeţele Harghita, Mureş, Bistrița-Năsăud, Alba, Cluj, Sibiu, Hunedoara şi Arad),** Bega – bazin superior şi afluenţii din bazinul mijlociu **(judeţul Timiş),** Timiş – bazin superior şi afluenţii din bazinele mijlociu şi inferior, Bârzava, Moraviţa, Caraş, Nera (**judeţele Caraş Severin şi Timiş),** Cerna(**judeţele Caraş Severin şi Gorj),** Drincea, Desnăţui **(judeţele Mehedinţi şi Dolj),** Jiu (j**udeţele Hunedoara, Mehedinţi, Gorj şi Dolj)**, Olt (**judeţele Harghita, Covasna, Braşov, Sibiu, Vâlcea, Gorj, Dolj, Argeş şi Olt)**, Călmăţui **(judeţele Olt şi Teleorman),** Vedea **(judeţele Argeş, Olt şi Teleorman),** Argeş – bazin superior şi afluenţii din bazinele mijlociu şi inferior **(judeţele Argeş, Dâmboviţa, Giurgiu, Teleorman şi Ilfov)**, Ialomiţa (**judeţele Dâmboviţa, Prahova și Ialomița)**, Buzău – bazin superior şi afluenţi bazin mijlociu (**judeţele Braşov, Covasna şi Buzӑu**), Râmnicu Sărat **(judeţele Vrancea şi Buzău),** Putna **(judeţul Vrancea),** Trotuş **(judeţele Harghita, Neamţ, Bacӑu, Covasna şi Vrancea),** Suceava, Moldova, Bistriţa **(judeţele Suceava, Neamţ şi Harghita),** Bȃrlad – bazin superior și afluenții din bazinele mijlociu și inferior **(judeţele Neamț, Vaslui, Iași, Bacău, Vrancea și Galați),** Siret – afluenții mici aferenți sectorului aval S.H. Adjudul Vechi **(județele Vrancea și Galați),** Jijia, Prut – afluenții aferenți sectorului aval S.H. Drȃnceni **(județele Botoșani, Iași, Vaslui și Galați),** rȃurile mici din Dobrogea **(județele Tulcea și Constanța);**

**-COD PORTOCALIU în intervalul 08.07.2018, ora 16:00 – 10.07.2018, ora 24:00** - **depășiri ale COTELOR DE INUNDAŢIE** pe râurile din bazinele hidrografice: Crișul Alb – bazin superior și afluenții din bazinele mijlociu și inferior **(județele Hunedoara și Arad)**, Arieș – bazin superior și afluenții din bazinele mijlociu și inferior (**judeţele Alba și Cluj**), Mureș – afluenții aferenți sectorului aval confluență Târnava (**judeţele Alba, Sibiu, Hunedoara și Arad**), Timiș – bazin superior și afluenții aferenți sectorului amonte S.H. Lugoj (**judeţele Caraș Severin și Timiș)**, Pogăniș – bazin superior, Bȃrzava – bazin superior și mijlociu (**judeţul Caraș-Severin)**, Drincea, Desnăţui – bazin superior **(judeţele Mehedinţi şi Dolj),** Jiu – bazin superior și mijlociu (j**udeţele Hunedoara, Mehedinţi, Gorj şi Dolj),** Olt – afluenţii aferenţi sectorului aval S.H. Sfântu Gheorghe (**judeţele Harghita, Covasna, Braşov, Sibiu, Vâlcea, Gorj, Dolj, Argeş şi Olt),** Călmățui,Vedea – bazin superior şi afluenţii din bazinele mijlociu şi inferior (**judeţele Olt, Argeş şi Teleorman),** Argeş – bazin superior şi afluenţii din bazinele mijlociu şi inferior **(judeţele Argeş, Dâmboviţa, Giurgiu, Teleorman şi Ilfov),** Ialomița – bazin superior și afluenții din bazinul mijlociu, Prahova **(judeţele Dâmboviţa și Prahova),** Buzău – bazin superior și afluenții din bazinul mijlociu **(judeţele Brașov, Covasna, Buzău),** Putna - bazin superior și afluenții din bazinele mijlociu și inferior **(județul Vrancea).** Fenomenele hidrologice periculoase se pot produce cu probabilitate și intensitate mai mare pe unele râuri din județele: Vâlcea, Sibiu, Gorj, Argeș și Brașov.

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:**ALBA, ARAD, ARGEŞ, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, ILFOV, MEHEDINŢI, OLT, PRAHOVA, SIBIU, TELEORMAN, TIMIŞ, VÂLCEA şi VRANCEA**(23 de prefecturi) – COD PORTOCALIU și ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SATU MARE, SĂLAJ, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA şi VRANCEA**(39 de prefecturi) – COD GALBEN.*

**Debitele au fost,** **în general, în creștere** ca urmare a precipitațiilor căzute în interval și propagării.

**Se situează peste:**

-**COTA DE INUNDAŢIE** râul Săliște la staţia hidrometricǎ Săliște (150+)-jud. SB;

-**COTELE DE ATENȚIE** râurile la urmǎtoarele stații hidrometrice: Cibin – Gura Râului (300+10)-jud. SB, Râul Mic – Pisc (50+10)-jud. SB, Dâmboviţa – Dragomireşti (200+12)-jud. IF.

În interval s-au situat peste:

-**COTELE DE ATENȚIE** râurile la urmǎtoarele stații hidrometrice: Sighişoara – Brazii (150+70)-jud. AR, Desnǎţui – Cǎlugarei (150+18)-jud. DJ, Homorodu Mare – Sânpaul (250+16)-jud. HR, Colentina – Colacu (150+28)-jud. DB, Crasna – Vineţeşti (340+5)-jud. VS, Topolog – Saraiu (300+70)-jud. CT.

Debitele se situează la valori mai mari de 100% din mediile multianuale lunare, exceptând râurile din bazinele hidrografice: Iza, Tur, Someş, Crasna, Barcău, Crișul Alb, Crişul Negru, Târnava Mică, Moravița, Nera, Cerna, Vedea, Motru, Bârlad şi cele din bazinul inferior al Argeșului, unde se situează la valori cuprinse între 30-90% din mediile multianuale lunare.

În interval au fost emise cinci **avertizări hidrologice** pentru fenomene imediate și trei **atenționări hidrologice** pentru fenomene imediate.

**Debitele vor fi în general în creștere,** ca urmare a precipitațiilor prognozate și propagării.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite cu posibile depăşiri ale **COTELOR DE APĂRARE** ca urmare a precipitaţiilor mai însemnate cantitativ, sub formă de aversă, prognozate.

**DUNĂRE**

**Debitul la intrarea în ţară** (secţiunea Baziaş) în intervalul 08-09.07.2018 **a fost în scădere, având valoarea de 5200 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în scădere pe sectoarele Gruia – Zimnicea și Galaţi – Tulcea și în creștere pe sectorul Giurgiu – Brăila.

**Debitul la intrarea în ţară** (secţiunea Baziaş) **va fi** **în scădere (5100 m3/s).**

În aval de Porţile de Fier debitele vor fi în scădere pe sectoarele Gruia – Zimnicea şi Isaccea – Tulcea şi în creștere pe sectorul Giurgiu – Galaţi.

**2.** **Situaţia meteorologică în intervalul 08.07.2018, ora 08.00 –09.07.2018, ora 06.00**

**Administraţia Naţională de Meteorologie (A.N.M.) a emis la data de 08.07.2018, la ora 11.00, avertizarea meteorologică nr. 46, astfel:**

**-COD GALBEN -instabilitate atmosferică accentuată, cantități de apă însemnate în intervalul 08.07.2018, ora 11:00 – 10.07.2018, ora 21:00- perioade cu instabilitate atmosferică accentuată ce se va manifesta prin averse cu caracter torențial, descărcări electrice, intensificări ale vântului cu aspect de vijelie și pe arii restrânse căderi de grindină. Prin acumulare sau în intervale scurte de timp se vor înregistra cantități de apă de peste 25 l/mp și izolat 40…50 l/mp;**

**-COD PORTOCALIU- ploi abundente în intervalul 08.07.2018, ora 16:00 – 10.07.2018, ora 21:00**- **în Oltenia, în vestul și nordul Munteniei, sudul și vestul Transilvaniei, precum și în jumătatea de sud a Banatului și în sud-vestul Moldovei vor fi intervale de timp în care va ploua abundent și se vor acumula cantități de apă de 40...50 l/mp și pe arii restrânse 70…80 l/mp.**

Această avertizare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ARAD, BACĂU, BIHOR, BISTRIŢA-NĂSĂUD, BOTOŞANI, BRĂILA, CĂLĂRAŞI, CLUJ, CONSTANŢA, GALAŢI, GIURGIU, HARGHITA, IALOMIŢA, IAŞI, ILFOV, MARAMUREŞ, MUREŞ, NEAMŢ, SATU MARE, SĂLAJ, SUCEAVA, TIMIŞ, TULCEA, VASLUI şi Municipiul BUCUREŞTI**(25 de prefecturi) - COD GALBEN şi ALBA,* *ARGEŞ*, *BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GORJ, HUNEDOARA,* *MEHEDINŢI,* *OLT, PRAHOVA, SIBIU, TELEORMAN*, *VÂLCEA* *şi VRANCEA**(18 prefecturi)- - COD PORTOCALIU.*

**În ţară,** vremea a fost, în general, instabilă. Cerul a prezentat înnorări temporar accentuate și pe arii relativ extinse s-au semnalat averse, care, mai ales în regiunile vestice, sudice și sud-estice, au fost însoțite de descărcări electrice și de intensificări de scurtă durată ale vântului. Ploile au avut și caracter torențial, iar în intervale scurte de timp sau prin acumulare cantitățile de apă au depășit în nord-vestul, vestul, centrul, sudul țării și la munte, local, 20...25 l/mp, iar în Transilvania și în Oltenia, pe suprafețe mici, 60...70 l/mp (până la 96 l/mp la Boița - jud. Sibiu și 66 l/mp la Mihalț - jud. Alba și Drăgănești-Olt - jud. Olt). În zona localității Medgidia (județul Constanta) a căzut grindină, iar trecător vântul a luat aspect de vijelie. Valorile termice diurne au marcat o scădere față de cele din ziua precedentă în cea mai mare parte a țării și au caracterizat o vreme răcoroasă, chiar rece pentru această dată, local, în sud-vest și în centru. Temperaturile maxime au fost cuprinse între 17 grade la Târnăveni și 29 de grade la Sânnicolau Mare și Tulcea. La ora 06 valorile termice se încadrau între 13 grade la Joseni și Miercurea Ciuc și 24 de grade la Sulina.

**Observație:** începând de ieri, de la ora 06.00, au fost în vigoare 11 avertizări cod portocaliu pentru fenomene meteorologice periculoase imediate, 5 emise de SRPV Timișoara, 3 emise de SRPV Constanța și câte 1 emisă de către SRPV Cluj, SRPV Bacău și CNPM București pentru Muntenia.

**La Bucureşti,** vremea s-a răcit. Cerul a avut înnorări temporar accentuate mai ales după-amiaza și noaptea, când s-au semnalat averse și descărcări electrice. Vântul a suflat slab și moderat. Temperatura maximă a fost de 25 de grade la Afumați și de 26 de grade la Filaret și Băneasa. La ora 06.00 se înregistrau 18 grade la Băneasa și 19 grade la Filaret și la Afumați.

**3. Prognoza meteorologică în intervalul 09.07.2018, ora 08.00 –10.07.2018, ora 08.00**

**În ţară, vremea va fi instabilă** și, în general, închisă. **În cea mai mare parte a țării vor fi averse, ce vor avea și caracter torențial,** î**nso**ț**ite de descărcări electrice și intensificări de scurtă durată ale vântului, izolat cu aspect de vijelie. În intervale scurte de timp sau prin acumulare se vor înregistra pe arii relativ extinse cantități de apă de peste 20...25 l/mp, iar în Oltenia, Muntenia, Transilvania, Banat și sud-vestul Moldovei, pe arii restrânse, de 50...80 l/mp. Vor fi condiții de grindină.** Temperaturile maxime, sub cele normale pentru această perioadă în majoritatea regiunilor, vor fi cuprinse între 19 și 29 de grade, iar cele minime între 12 și 22 de grade.

**La Bucureşti, vremea va fi răcoroasă și în general instabilă.** Cerul va fi noros. **Se vor semnala averse însemnate cantitativ și însoțite de descărcări electrice și intensificări de scurtă durată ale vântului**. Temperatura maximă se va situa în jurul valorii de 25 de grade, iar cea minimă va fi de 16...17 grade.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

Nuau fost semnalate evenimente deosebite.

**2. În domeniul solului şi vegetaţiei**

**G.N.M.-C.J. Constanța** informează că la data de 08.07.2018, în jurul orei 15:15, s-a produs un incendiu de vegetație în zona localității Cumpăna, pe un teren (lan de grâu) din vecinătatea autostrăzii A2 (km 213). Incendiul a afectat o suprafață de 5-6 ha si a fost stins de către echipajele I.S.U. Constanța în jurul orei 16:45. Culturile învecinate au fost separate de suprafața afectată de incendiu prin trasarea unor brazde.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE